Dis Nyakane teen Kitshoff in Kaap | Netwerk24
Deur Cobus Claassen 06 Februarie 2020 16:37
Die Bulle se Bok-stut Trevor Nyakane is reg om die Stormers in die skrums op te dreun. Foto: Gallo Images
Steven Kitshoff sal nie Saterdag net sy hande vol hê met Trevor Nyakane in die skrums nie, hy gaan ook die Stormers op die veld lei teen die Bulle.Foto: Gallo Images
Die Springbok Trevor Nyakane is terug in die Bulle se voorry vir Saterdag se Superrugby-kragmeting met die Stormers in Kaapstad.
Dit is die vaskopstut se eerste wedstryd terug in die beginspan nadat ’n kuitbesering sy 2019 Wêreldbeker-deelname ná slegs een wedstryd in Japan kortgeknip het.
Nyakane se insluiting is die enigste verandering aan die opdrafspan wat verlede week in Durban teen die Haaie verloor het.
Sy skrumstryd teen sy Springbok-spanmaat Steven Kitshoff kan ’n hoogtepunt op Nuweland wees.
Dit was nie individue se skuld dat ons verloor het nie, dit is ons spanpoging wat nie goed genoeg was nie.
Pote Human, hoofafrigter van die span, sê hy wil almal nog ’n kans gee.
“Dit was nie individue se skuld dat ons verloor het nie, dit is ons spanpoging wat nie goed genoeg was nie. Daar is ’n hele paar tekortkominge dié week waaraan ons aandag gegee het.”
Morné Steyn behou sy plek op losskakel en Human sê sy kalmte en leiding gaan belangrik wees in die Nuweland-drukkoker.
Warrick Gelant, Cornal Hendricks, Johnny Kotze, Burger Odendaal (k), Rosko Specman, Morné Steyn, Ivan van Zyl, Josh Strauss, Abongile Nonkontwana, Jeandré Rudolph, Juandré Kruger, Andries Ferreira, Trevor Nyakane, Jaco Visagie, Lizo Gqoboka. PLAASVERVANGERS: Johan Grobbelaar, Gerhard Steenekamp, Wiehahn Herbst, Ruan Nortjé, Wian Vosloo, Embrose Papier, Manie Libbok, Divan Rossouw.
Meer oor: Pote Human | Trevor Nyakane | Nuweland | Kaapstad | Derby | Rugby | Stormers | Bulle | Superrugby
Frans behaal 100-tal teen Bulle
Stormers lugtig vir ‘Bullebakke’ in voorry
Senter Ruhan storm enduit saam
Bulle het ‘goeie plan’ vir Stormers